OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE OD 01.01.2023. DO 31.12.2023. GODINE

* OPĆI DIO -

OBRAZLOŽENJE OPĆEG DIJELA IZVRŠENJA FINANCIJSKOG PLANA

1. Prihodi i primici Akademije

Prihodi i primici koji se iskazuju u ovome obrazloženju odnose se na ostvarene prihode u 2023. godini u odnosu na prihode planirane izmjenama i dopunama financijskog plana (rebalans za 2023. godinu). Ukupna prihod planiran za 2023. godinu iznosi 5.956.264,00 eura a izvršenje od 01. siječnja 2023. godine do 31. prosinca 2023. godine iznosi 6.080.955,20 eura.

Budući da je Akademija za umjetnost i kulturu proračunski korisnik sredstva za plaće i materijalna prava zaposlenika osigurana su u državnom proračunu sukladno zadanim limitima od strane Ministarstva znanosti i obrazovanja te su ista na taj način i planirana, kao i sredstva iz programskog financiranja javnih učilišta za pokriće rashoda poslovanja. Planirana sredstva iz izvora 11 Opći prihodi i primici za 2023. godinu iznose 5.337.684,00 eura a ostvareni iznos prihoda iz navedenog izvora iznosi 5.433.696,17 eura.

Vlastiti prihodi Akademije (izvor 31) koje čine prihodi od kotizacija za konferencije, prihodi od pružanja usluga (izvođenje predstava,koncerata..), prihodi od cjeloživotnog učenja i sl. planirani su u iznosu od 42.439,00 eura. Ostvareni prihodi u 2023. godini iz izvora 43 iznose 44.201,31 eura.

Prihodi izvora 43 Prihodi za posebne namjene koji se ostvaruju od školarina i troškova upisa na preddiplomske, diplomske i poslijediplomske studije (Poslijediplomski specijalistički studiji Kreativne terapije i Odnosi s javnošću) planirani su u iznosu od 505.673,00 eura (djelomično i zbog pokretanja novog specijalističkog studija Odnosi s javnošću kao i ostvarenih prihoda iz ovog izvora do 30.10.2023. godine u iznosu od 341.715,00 eura što je dovelo do planiranja većeg iznosa na ovoj poziciji). Ostvareni prihodi u 2023. godini iznose 369.198,00 eura.

Na izvoru 51 Pomoći EU dolazi do velikog indeksa u odnosu na rebalans zbog primljenih sredstava za novougovorene EU projekte za koje smo prihode ostvarili koncem 2023. godine te nisu planirani rebalansom za 2023. godinu.

Prihodi na izvoru 52 planiraju se samo ako postoji pisana obavijest koliko će sredstava određeni uplatitelj uplatiti u određenom razdoblju. Sredstva primljena u studenom i prosincu 2023. godine iz ovog izvora (Ministarstvo kulture, Ministarstvo znanosti) nisu sadržana u rebalansu te se stoga pojavljuje veliki indeks.

2. Rashodi i izdaci Akademije

Rashodi i izdaci koji se iskazuju u ovome obrazloženju odnose se na ostvarene prihode u 2023. godini u odnosu na prihode planirane izmjenama i dopunama financijskog plana (rebalans za 2023. godinu). Ukupni rashodi planirani za 2023. godinu iznose 5.939.939,00 eura, a izvršenje za 2023. godinu iznosi 6.145.123,71 eura. Najveći dio rashoda Akademije odnosi se na rashode za plaće i materijalna prava zaposlenika u iznosu od 4,945.093,31 eura (od toga 4.088.527,75 eura je iznos za bruto plaće zaposlenika, 181.954,60 eura su ostali rashodi za zaposlene – materijalna prava, te iznos za doprinose na bruto plaće od 674.611,56 eura) što je financirano iz izvora 11 Opći prihodi i primici.

Za materijalne rashode (konto 32) planiran je iznos od 778.841,00 eura dok izvršenje za 2023. godinu iznosi 920.598,18 eura. Najveća odstupanja ostvarena su na kontima Naknade troškova osobama izvan radnog odnosa (vanjski suradnici u nastavi i na poslijediplomskim specijalističkim studijima) i kontu Intelektualne i osobne usluge iz razloga povećanog broja angažiranja vanjskih predavača bilo da je riječ o nastavi ili umjetničkim i znanstvenim projektima.

Izvor 51 sadrži rashode za EU projekte Kreativna Europa Eci Peci, Newaves i Erasmus IPMAU.

Izvor 52 obuhvaća i prijenose sredstava temeljem Ugovora o međufakutetskoj suradnji, vezana za pokriće troškova putovanja, prijenose sredstva Agencije za znanost i visoko obrazovanje i Erasmus+ program mobilnosti, navedeni iznosi nisu planirani u financijskom planu. Njihovo izvršenje ovisi o primljenim sredstvima, odnosno prijavama na program mobilnosti.

Planirani izdaci za otplate kredita iznosili su 16.325,00 eura. U 2023. godini navedeni izdaci su iznosili 11.202,00 eura.

3. Prijenos sredstava iz prethodne godine

U 2022. godini Akademija za umjetnost i kulturu je ostvarila višak prihoda u iznosu od 75.263,83 eura. Navedenim prenesenim viškom u 2024. godini pokrila se nabava glazbene opreme, odnosno koncertnog klavira.

Sučeljavanjem prihoda i rashoda u 2023. godini, te nakon korekcije rezultata ostvaren je rezultat od 106,80 eura manjka.

4. Stanje novčanih sredstava

|  |  |
| --- | --- |
| Stanje novčanih sredstava 01.01.2023. | Stanje novčanih sredstava 31.12.2023. |
| 189.588,00 eura | 67.239,10 eura |